SIM kortelė

SIM kortelė – maža mobiliojo telefono kortelė, kuri yra reikalinga norint naudotis mobiliuoju ryšiu. Kortelė leidžia naudotis mobiliojo GSM tinklo paslaugomis: skambinti, siųsti trumpąsias žinutes, perduoti duomenis bet kuriam kitam tinklo vartotojui. SIM kortelė įsimena telefonų numerius, kuriais reikia skambinti.

SIM kortelės charakteristika: kortelė paprastai turi 250 telefono numerių ir 100 trumpųjų žinučių atmintį.

Dažniausiai SIM kortelė turi PIN ir PUK kodus. Tai apsaugos kodai, kurie apsaugo telefoną nuo neteisėto naudojimo. PIN kodas yra reikalingas, norint įjungti išjungtą telefoną. Renkant PIN kodą, galima klysti 2 kartus, 3 kartą neteisingai surinkus PIN kodą, PIN kodas užsiblokuoja. PUK kodas yra skirtas PIN kodo atblokavimui. Renkant PUK kodą, galima suklysti 9 kartus, 10 kartą suklydus, SIM kortelė užblokuojama negrįžtamai.

Telekomunikacijos